Ökoturismi marsruudid Euroopas

Üleeuroopalise ökoturismi marsruudid on teed, mis läbivad 35 Euroopa riiki ning ühendavad loodusparke (rahvuspargid ja regionaalpargid), mis kuuluvad UNESCO muinsuskaitse ja biosfääri kaitsealade sekka (rahvusvaheline programm "Inimene ja biosfäär"). 

Üleeuroopalise ökoturismi marsruute on viis. Need on rajatud peamiselt selleks, et ränduritel oleks lihtsam avastada silmapaistvamaid kohti, sealhulgas külastada looduslikke ja kultuuripaiku ning tutvuda kohalike vaatamisväärsustega. Ühtlasi on aitavad need rahvusvahelist säästvat turismindust edendada. Marsruudid hõlmavad Euroopa kultuuri sarnasel moel, nagu seda teevad Jaakobitee (Camino de Santiago), Euroopat Aasiaga ühendanud Siiditee, Ameerika Ühendriike läbiv Route 66 ning Alaskast Ushuaiasse kulgev Pan-Ameerika maantee.

Marsruudid

Vahemere marsruut (umbes 8000 km) 
Vahemere marsruut läbib mitmekesist maastikku, selge helesinine vee ja rannaga meresid ja ojasid, koopaid ja kaljusid ning lõunamaiseid turuplatse, sooja ja elava õhkkonnaga tänavaid, kus korraldatakse traditsioonilisi festivale. Vahemerd ääristavad piirkonnad on sajandeid meelitanud ligi Kreeka ja Rooma tsivilisatsioonide sünnikoha ja mütoloogia austajaid. 

Marsruut läbib 10 riiki: Portugali, Hispaaniat, Andorrat, Prantsusmaad, Itaaliat, Horvaatiat, Bosniat ja Hertsegoviinat, Montenegrot, Albaaniat ja Kreekat.

Atlandi ookeani marsruut (umbes 8300 km) 
Rada lubab tutvuda iirlaste, šotlaste, kõmride ja inglastele omase anglosaksi eluga, prantsuse gastronoomiaga ning Portugali ja Hispaania hilisõhtuni kihavate küladega. Sellel marsruudil võivad põhja- ja lõunaameeriklased süüvida oma kultuuri ja ajaloo lätetesse.  

Marsruut läbib viit riiki: Portugali, Hispaaniat, Prantsusmaad, Suurbritanniad ja Iirimaad.

Põhjamaade marsruut (umbes 11 500 km) 
Marsruut läbib paljusid riike, mis on tuntud arhitektuuri ja religioossete ehitiste poolest, nagu lossid, katedraalid, kirikud ja muuseumid, aga on ajaloo kõrval täidetud ka kultuuri ja ööeluga. Rada läbib Champagne'i ja Beaujolais'd Prantsusmaal, annab võimaluse näha Hollandi tuulikuid, külastada lugematuid järvi Soomes, Norra fjorde ja Rootsi tohutuid metsi. Marsruut naaseb Baltimaade kaudu Euroopa südamesse.  

Marsruut läbib 13 riiki: Prantsusmaad, Belgiat, Hollandit, Saksamaad, Taanit, Rootsit, Norrat, Soomet, Eestit, Lätit, Leedut, Venemaad ja Poolat.

Asulakoht (umbes 10 400 km) 
Marsruut kulgeb läbi riikidest, kus kauged ajaloosündmused vormivad praegugi inimeste mõtteviisi. Neid paiku võib avastada loodus- ja kultuuripärandi kaudu: rada sirutub Karpaatidest, Ungari suurelt tasandikult Musta merre suubuva Doonau jõeni, mille ümbruses on mitmekesine maastik. Teekonnal võib avastada rikkalikku arhitektuuripärandit ja kunstiandeid: muusikat, maali- ja kirjakunsti, milles on säilinud nende maade traditsioonid, samuti vaatamisväärsusi Šveitsis ja Alpides koos Mont Blanciga. 

Marsruut läbib 14 riiki: Prantsusmaad, Itaaliat, Šveitsi, Saksamaad, Austriat, Tšehhit, Poolat, Slovakkiat, Ukrainat, Ungarit, Rumeeniat, Serbiat, Bulgaariat ja Türgit.

Kesktee (umbes 7200 km) 
Marsruudil läbitakse ulatuslike metsadega kaetud põhjatasandik, suundutakse Tšehhi mäeahelikesse ning avastatakse Poola ja Valgevene maastikke. Marsruut lõpeb Moskvas. 

See marsruut läbib kaheksat riiki: Prantsusmaad, Luksemburgi, Saksamaad, Tšehhit, Poolat, Leedut, Valgevenet ja Venemaad.

Marsruutide loomise tagapõhi 
Üleeuroopalised ökoturismi marsruudid annavad võimaluse avastada Euroopa rikkalikku ja mitmekesist loodus- ja kultuuripärandit: maalilisi maastikke (marsruut läbib 350 ühendatud reservaati, kus säilitatakse taimestikku ja loomastikku), UNESCO ja kohalikke väikesi käsitöökodasid ja käsitööpärandit ning suuri palverännakuvõrgustikke. 

Marsruudid loodi eraalgatusena, kuid nende koostamise ajal konsulteeriti rahvusvaheliste organisatsioonidega:  

 UNESCO rahvusvahelise teadus-, rakendus- ja koolitusprogrammi "Inimene ja biosfäär" kaudu tehti ettepanek uurida lähemalt silmapaistvaid paiku (maastikke, arhitektuuri, kohalikke tooteid jms) ning tutvustada inimestele Euroopa riike ja nende piirkondi põhjalikumalt.
 ÜRO Keskkonnaprogrammi (UNEP) turismiprogrammi koordinaator pidas projekti säästva turismi jaoks väga kasulikuks, sest see köidab kohalike spetsialistide tähelepanu, aga aitab edendada ka reisitaristut (muuhulgas reisi-, matka- ja autoklubisid, matkavarustuse rentijaid jne).
 Euroopa Regioonide Komitee (AER) on valitsusväline organisatsioon, kes aitas projektile kaasa plaani ja kohalike spetsialistide hartajuhendi koostamisega. Plaani ja hartat katsetati neljas Ungari komitaadis ja veebilehel, kus reisijatel oli võimalik leida kasuliku teavet (näiteks ööbimis- ja einetamisvõimaluste, vaba aja veetmise ja vaatamisväärsuste kohta), et reisiteekonda oleks hõlpsam kavandada. 
 Majanduskoostöö ja Arengu Organisatsiooni (OECD) korraldatud töötubades said 130 riiki maaelu arengu teemal ideid vahetada. Töötubades turunduseksperdina osalenud Pierre Guerry pakkus välja ökoturismi, et edendada kohalikke tooteid ja tõmmata tähelepanu kohalikele eripäradele.

Vaata ka 

 Bioloogilise mitmekesisuse konventsioon 
 Ökoloogiline näitaja 
 Euroopa kultuuritee 
 Maaturism

Viited

Välislingid 

 Ökoturismi marsruutide koduleht. (inglise keeles) 
Euroopa
Turism
Keskkonnakaitse